EFOP-1.5.3-16-2017-00071

Humán szolgáltatások fejlesztése térségi szemléletben a Tiszakécskei járásban

A Kormány a Partnerségi Megállapodásban célul tűzte ki a közszolgáltatások minőségi fejlesztését és hozzáférhetőségének javítását. A cél elérését a Kormány a települési önkormányzatok, és a települési önkormányzatok többségi tulajdonában álló nonprofit szervezetek, valamint többségi települési önkormányzati befolyással bíró nonprofit szervezetek, a civil szervezetek, a nonprofit szervezetek és a közfinanszírozott egészségügyi és szociális szolgáltatók együttműködésével tervezi megvalósítani.

A konzorciumunk ennek az átfogó stratégiai célnak az elérése érdekében alakult meg, és ennek megfelelően bonyolítottuk le a tervezési időszakban a projektünk igényfelmérését, piaci elemzését, célcsoport meghatározását és a megvalósítandó (és elszámolható) tevékenységeket.

A konzorciumi tagok

* Tiszakécske Város Önkormányzata
* Lakitelek Község Önkormányzata
* Szentkirály Község Önkormányzata
* Tiszaalpár Község Önkormányzata
* Tiszaug Község Önkormányzata
* Bács-Kiskun megyei Önkormányzat
* Magyar Diáksport Szövetség

A konzorciumi együttműködés keretében vállaljuk, hogy a projektjük megvalósításával hozzájárulunk:

* a területi különbségek csökkentéséhez a humán közszolgáltatások tekintetében,
* a társadalmi felzárkózás folyamatához, a minőségi közszolgáltatásokhoz való hozzáférés javításával,
* a hátrányos helyzetű társadalmi csoportok felzárkózásához,
* a hátrányos helyzetű csoportok foglalkoztathatóságának javításával munkaerő-piaci helyzetük erősítéséhez,
* az egyes közszolgáltatások minőségének és hatékonyságának fejlesztéséhez,
* ágazatközi együttműködések, integrált megoldások kialakításához,
* az országosan homogén szolgáltatások differenciálásához,

A projekt megvalósításának megyei térsége Bács-Kiskun megye. A projektelemek fizikai megvalósítása a konzorciumot alkotó településeken történnek meg.

A projekt célrendszere

A projektünk általános célja kapcsolódik az EFOP 1. prioritáshoz célkitűzéseihez, és a projektünk olyan tevékenységeket tartalmaz, amely a települési helyi esélyegyenlőségi programokban (HEP) tervezett intézkedéseket, az esélyegyenlőségi célcsoportok helyzetének javítása érdekében tervezett intézkedések megvalósítását támogatja.

A projekt kiemelt célja a kulturális- és társadalmi tőke, továbbá az egyéni és közösségi cselekvőképesség fejlesztése, amelynek eredményeként az egyes térségekben, településeken, településrészeken élők fel- és megismerik településük emberi, szellemi, tárgyi, környezeti értékeit, tudatosulnak bennük saját személyes és szűkebb közösségük emberi, tudás- és képességbéli értékei és alkalmassá válnak a környezetükben és önmagunkban rejlő erőforrások fejlesztési, fejlődési célú tudatos alkalmazására. A területileg differenciált, komplex humán közszolgáltatás-fejlesztés révén a beavatkozások hozzájárulnak a szolgáltatáshiányos térségek számának csökkentéséhez, a valós helyi problémákra reagálva, célzott szolgáltatási eszközök bevezetése útján adnak választ a területi kapacitáshiányokból adódó problémákra. A területi egyenlőtlenségek csökkentésére, ily módon a társadalmi felzárkózás feltételeinek javítására irányuló eszközök, ezen eszközök adott területi problémákhoz igazodó, megfelelő kombinációja, a különböző területi kiegyenlítést szolgáló intézkedések összehangolása segítségével járul hozzá az adott területeken az elmaradott és szolgáltatáshiányos területek felzárkóztatásához. A beavatkozások építenek az ágazati programok már megvalósult, és várható eredményeire, összhangban állnak az egyes terület- és településfejlesztési programokkal, és kapcsolódnak az infrastrukturális fejlesztésekhez, továbbá szoros kapcsolatban állnak a helyi esélyegyenlőségi programokban, mint a Magyar Nemzeti Társadalmi Felzárkózási Stratégia II. helyi szintű dokumentumaiban foglaltakkal.

A projekt által megfogalmazott alapvető célok

A projekt egyik legfőbb célja a társadalmi felzárkózás érdekében, a területi különbségek csökkentése, a minőségi humán közszolgáltatásokhoz való hozzáférés javítása. A projekt másik fő célja a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelését célzó területi hatókörű fejlesztési programok megvalósításának támogatása.

A projekt részcéljai

* A humán közszolgáltatások terén jelentkező szakemberhiány enyhítését szolgáló ösztönző programok megvalósítása
* A hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése
* A helyi kisközösségek társadalom-szervező szerepének megerősítése
* A vidék megtartó képességének erősítése, valamint az ezzel kapcsolatos disszemináció támogatása
* A kultúrák közötti párbeszéd erősítése

A projekt tevékenységeit – figyelembe véve a helyzetfelmérést – úgy alakítottuk ki, hogy a beazonosított célcsoport hosszú távon képes legyen a közszolgáltatási feladatok minőségi ellátására.

A projektünk fő tevékenységi csoportjai:

* A humán közszolgáltatások szakember-ellátottságának fejlesztését szolgáló ösztönző programok megvalósítása
* A hátrányos helyzetű csoportokhoz tartozó aktív korú emberek foglalkoztathatóságának javítását támogató szolgáltatás-csomagok kialakítása, megerősítése
* A helyi kisközösségek társadalmi szerepének megerősítése
* A települési/térségi életminőség javítása, a vidék megtartó képességének fejlesztése, valamint az ezzel kapcsolatos disszemináció támogatása
* A szolgáltatások elérhetővé tétele érdekében, valamint a munkába járás, ezen keresztül a munkavállalás elősegítése érdekében a helyi közösségi közlekedés szervezése

A projekt célcsoportjai

Közvetlen célcsoport:

* a konzorciumi településen dolgozó közszolgáltatásban dolgozók és a pályaválasztás, -változtatás előtt álló fiatalok és az aktív korú munkanélküliek, mint potenciális közszolgáltatásban dolgozók,
* hátrányos helyzetű csoportokhoz tartozó aktív korú munkanélküliek, akik a foglalkoztathatóság tekintetében fejlesztendőek az elsődleges munkaerőpiacra való lépéshez,
* helyi kisközösségek képviselői,
* helyi munkáltatók, akik érintettek lehetnek hátrányos helyzetűek alkalmazásában,
* helyi fiatalok,
* a készségfejlesztésben érintett szülők,
* idősek,
* helyi nemzetiségek, etnikumok.

Közvetett célcsoport:

* közszolgáltatásban dolgozók és a potenciális munkavállalók családtagjai,
* közösségi terek működtetői,
* a konzorcium települések teljes lakossága,
* a helyi önkéntesek által támogatott csoportok tagjai.

**Tiszakécske Város Önkormányzata által megvalósított projekt tevékenységek, programok:**

* Szakemberek foglalkoztatása a közművelődés, köznevelés és közegészségügy hiánymunkaköreiben
* Egyéni fejlesztési tervek készítése a potenciálisan hátrányos helyzetű egyének részére
* Az egyéni fejlesztési tervek alapján személyre szabott felzárkózási program kidolgozása, mentorálás az élethelyzethez igazodóan, közreműködés a munkahely keresésben, munka megtartásában
* A hátrányos helyzetű csoportokhoz tartozó aktív korú emberek foglalkoztathatóságát elősegítő fejlesztési tevékenységek, programok:
* Az önálló életvitelre nevelés céljából családi költségvetés tervezése témában felkészítő foglalkozások
* Álláskereséshez felkészítő tanácsadás
* Az együttműködési készségek fejlesztését célzó csoportfoglalkozások
* A munkaszocializáció megszerzése érdekében csoportos fagyűjtő program megvalósítása
* Innovatív értékteremtő program – házfestési program megvalósítása
* Szemléletformáló programok megvalósítása a potenciális munkáltatók körében
* Krízisprevenciós, valamint testi-lelki egészségprevenciós programok megvalósítása előadások, csoportfoglalkozások, konzultációk, szűrővizsgálatok és egyéb programok keretében
* A helyi kisközösségek társadalmi szerepének megerősítése, a közösség egészségfejlesztése érdekében szervezett programok („Civil nap”, Egészségfejlesztést népszerűsítő települési rendezvény, Baba-mama klub, Szülőklub, A meglévő közösségi terekben a kisközösségekhez kapcsolódó programok szervezése)
* A lelki egészség helyi, kisközösségi programjai, az idősek közösségben tartását, szellemi és fizikai aktivitásuk megőrzését, fejlesztését célzó programok (pl. idősek napja rendezvény, táncoktatás)
* A Tiszakécskén élő lakosság, valamint a fiatalok helyben maradását ösztönző programok (interaktív előadások, gyárlátogatási program)
* Futballtábor megrendezése a nyári szünetekben
* Szakember közreműködésével kajak és kenu sportolási lehetőség biztosítása